DRT ทิศทางเลิศ
หนึ่งในบริษัทที่นักวิเคราะห์มองว่าทิศทางผลการดำเนินงานในปี 2560 ยังเป็นบวก และเติบโตได้ดีต่อเนื่อง คือ DRT โดยจะได้รับผลบวกจากภาพรวมตลาดอสังหาริมทรัพย์ที่ดีขึ้น จากนโยบายการลงทุนโครงการรถไฟฟ้า และถนน อีกทั้งคาดโครงการบ้านแนวราบจะยังคงมีการเติบโตได้ดีต่อเนื่องจากปีก่อน
4 ก.พ. 2560

–คุณค่าบริษัท–
 
หนึ่งในบริษัทที่นักวิเคราะห์มองว่าทิศทางผลการดำเนินงานในปี 2560 ยังเป็นบวก และเติบโตได้ดีต่อเนื่อง คือ บริษัท ผลิตภัณฑ์ตราเพชร จำกัด (มหาชน) หรือ DRT โดยจะได้รับผลบวกจากภาพรวมตลาดอสังหาริมทรัพย์ที่ดีขึ้น จากนโยบายการลงทุนโครงการรถไฟฟ้า และถนน อีกทั้งคาดโครงการบ้านแนวราบจะยังคงมีการเติบโตได้ดีต่อเนื่องจากปีก่อน
นอกจากนี้ คาดว่าจะได้รับผลบวกจากการขยายสาขาของ Modern Trade ที่ขายสินค้าวัสดุก่อสร้าง ที่บางรายมีแผนขยายสาขาไปยังต่างประเทศด้วยนั่น จะเป็นโอกาสของ DRT ในการเพิ่มสัดส่วนยอดขายจากช่องทางนี้ได้อย่างมีประสิทธิภาพมากยิ่งขึ้น
ขณะที่ช่วงทางสัดส่วนรายได้ในตลาดส่งออกในปีนี้ คาดว่ายังคงเติบโตได้ดีกว่าตลาดภายในประเทศ ซึ่ง DRT ได้ประมาณการสัดส่วนส่งออกเพิ่มขึ้นเป็น 20% จากปีที่ผ่านมาที่คาดว่าจะมีสัดส่วน 18% โดยตลาดส่งออกหลักส่วนใหญ่ยังเป็นประเทศกัมพูชา และลาว
ด้านผลิตภัณฑ์สินค้าในกลุ่มไม้สังเคราะห์คาดว่าจะยังคงเติบโตได้โดดเด่นโดดเด่นสุด รวมถึงกระเบื้องหลังคาไฟเบอร์ซีเมนต์จตุลอนและกระเบื้องหลังคาคอนกรีตคาดว่าจะเติบโตได้ดีขึ้น ส่วนสินค้าอิฐมวลเบาคาดว่าจะมีผลขาดทุนลดลง จากอัตราการใช้กำลังการผลิตที่คาดว่าจะสูงขึ้น
ทั้งนี้ นักวิเคราะห์ยังคงประเมินรายได้ปี 2560 จะกลับมาเติบโตได้ราว 5% จากงวดเดียวกันของปีก่อน ส่วนกำไรปกติมีการปรับคาดการณ์ขึ้นจากเดิมราว 5.5% เป็น 422 ล้านบาท เพิ่มขึ้น 12.2% จากงวดเดียวกันของปีก่อน จากแผนการลดค่าใช้จ่ายทั้งวัตถุดิบและการปรับปรุงกระบวนการผลิต ส่งผลให้ปรับเพิ่มอัตรากำไรขั้นต้นขึ้นเป็น 26.9% จากเดิมที่ 26.3%
ส่วนผลการดำเนินงานกำไรสุทธิปี 2559 นักวิเคราะห์คงประเมินว่าใกล้เคียงเดิมราว 400 ล้านบาท เพิ่มขึ้น 20.7% จากงวดเดียวกันของปีก่อน อย่างไรก็ตามหากไม่รวมกำไรพิเศษจากการขายที่ดินในไตรมาส 1 ปี 59 จำนวน 23 ล้านบาทนั้น ผลการดำเนินงานปกติจะมีกำไร 376 ล้านบาท เพิ่มขึ้น 13.7% จากงวดเดียวกันของปีก่อน นับว่าเป็นกำไรเติบโตได้ค่อนข้างดี
แม้ว่าประเมินว่ารายได้ในปี 2559 จะปรับตัวลดลงจากปีก่อนเล็กน้อย เนื่องจากการควบคุมต้นทุนการดำเนินงานได้ดีขึ้น และดอกเบี้ยจ่ายที่ลดลง สำหรับผลการดำเนินงานในงวดไตรมาส 4 ปี 59 คาดว่าจะมีกำไรสุทธิ 77 ล้านบาท ทรงตัวจากไตรมาสก่อน แต่คาดว่าจะปรับตัวเพิ่มขึ้น 31% จากงวดเดียวกันของปีก่อน เนื่องจากฐานกำไรที่ตำในงวดไตรมาส 4 ปี 58 ซึ่งในงวดไตรมาส 4 ปี 59 แนวโน้มกำไรซื้อจากต่างจังหวัดที่ดีขึ้นจากปีก่อน ตามทิศทางราคาสินค้าเกษตรที่ดีขึ้น และภาคการก่อสร้างที่ดีขึ้น รวมถึงคาดว่ายังเป็นผลของการควบคุมค่าใช้จ่ายที่ทำได้ดีขึ้น
สุดท้ายด้วยข้อมูลดังกล่าวทางบล. เคทีบี ยังคงแนะนำ “ซื้อ” มีการปรับราคาเป้าหมายปี 2560 ขึ้นเป็น 6.30 บาท จากเดิมที่ 5.80 บาท เนื่องจากมีการปรับคาดการณ์กำไรขึ้น โดยยังคงประเมินด้วย PER ราว 14 เท่า รวมถึงคาดว่าจะจ่ายเงินปันผลในงวดครึ่งหลังของปี 59 ที่ 0.15 บาทต่อหุ้น คิดเป็นอัตราส่วนเงินปันผลตอบแทนเฉพาะงวดนี้ที่ 2.6% ส่วนอัตราส่วนเงินปันผลตอบแทนทั้งปีของปี 2560 คาดว่าจะอยู่ที่ 5.7%
…
 
รายชื่อกรรมการ
1.บริษัท มายเรียด วัสดุ จำกัด 557,847,900 หุ้น 53.23%
2.บริษัท ผลิตภัณฑ์ตราเพชร จำกัด (มหาชน) 99,996,200 หุ้น 9.54%
3.กองทุนเปิด บัวหลวงหุ้นระยะยาว 23,947,600 หุ้น 2.29%
4.กองทุนเปิด บัวหลวงหุ้นระยะยาว 75/25 17,113,100 หุ้น 1.63%
5.นายประกิต ประทีปะเสน 12,119,500 หุ้น 1.16%
                                                
รายชื่อกรรมการ
1.นาย ประกิต ประทีปะเสน ประธานกรรมการ
2.นาย อัศนี ชันทอง ประธานเจ้าหน้าที่บริหาร
3.นาย อัศนี ชันทอง กรรมการ
4.นาย สาธิต สุดบรรทัด กรรมการผู้จัดการ
5.นาย สาธิต สุดบรรทัด กรรมการ